Perang iki diwiwiti saka masalah batur tukon, mligi nyebaré batur tukon menyang tlatah kulon. Papat taun peperangan kuat ninggal 620.000-750.000 prajurit mati, jumlahé punjul pati militèr Amérika ing Perang Donya I lan Perang Donya II digabungaké, lan akèh infrastruktur Kidul kang dirusak. Konfederasi ambruk lan 4 yuta babu padha dibebaske (paling akèh déning Proklamasi Émansipasi Lincoln). Éra Rékonstruksi (1863-1877) sawisé perang ya iku prosès kanggo mulihake manunggaling nagara, nguwataké pamaréntahan nasional, lan mènèhi hak-hak sipil kanggo babu kang dibébasaké.